39 



Geus pinoeh di aloen-aloen, 



limpas ka djalan prapatan, 



ngahioeng anoe tataloe, 



tjoetjoerak meres nagara, 



arek ngahaneutkeun dajeuh, 



alam padang poë pandjang, 



toedjoeh poë toedjoeh peuting, 



ngoengkoengan anoe tataloe, 



ear soerak kalangtaka, 



morobot bedil panorop, 



soerakna ngadahan tjaoe, 



soerakna onggol-onggolan, 



daoen tjaringin tibalik, 



kadoepak soara bedil, 



daoen klapa ting sariak, 



kadoepak soara tinggar, 



toeroengtoeng kendangna bitoeng, 



dirarawat hoë woeloeng, 



ditabeuh koe indoeng-indoeng, 



goöng salawe bangoenan, 



toedjoeh likoer kaboejoetan, 



goöng sada toemalowong, 



kendang sada tjiang-tjiang, 



manan repeh ditarikan, 



manan koerang ditambahan, 



tjloeng angkloengna doer bedilna, 



geleger mariem dalem, 



djeung teundeun mah batan neundeun, 



djag toenda mah batan mawa, 



teundeun teh meureun sampeureun, 



toenda teh meureun bawaeun, 



di nagri Koeta Waringin. 

 Oerang toenda tjarita anoe keur pesta. 



Tjatoerkeun di nagara Roetjoek Pakoean; ari noe kagoengan djenenganana 

 Raden Djaga Ripoeh sarta kagoengan saderek istri hidji, djenenganana noe geulis 

 Sekar Pakoean. 



Kotjapkeun noe kasep Djaga Ripoeh, enggalna emoet ka nagara Bitoeng Woeloeng 

 nja eta ka noe geulis Soemoer Bandoeng sapedah enggeus mantjoeh oeang salaksa, 

 kari-kari ajeuna aja bedjana geus kawin ka ratoe Koeta Waringin. 

 Ti dinja Raden Djaga Ripoeh soesah katjida manahna. 



Ari tjeuk noe geulis Sekar Pakoean ka rakana Raden Djaga Ripoeh, pokna: 

 „engkang, perkara ajeuna mah montong soesah-soesah, ari lebar koe oeang sa- 

 laksa anggoer, leuih hade, oerang soesoel bae ka nagara Koeta Waringin, bilelaan 

 sapotong sewang." 



